**Projektas**

**ŠILUTĖS rajono savivaldybės**

**Administracijos direktorius**

**Įsakymas**

**DĖL PARAMOS IŠ EUROPOS PAGALBOS LABIAUSIAI SKURSTANTIEMS ASMENIMS FONDO TEIKIMO ŠILUTĖS RAJONO SAVIVALDYBĖs gyventojams**

**TVARKOS APRAŠO PATVIRTINIMO**

2019 m. birželio d. Nr. A1-

Šilutė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu ir Europos pagalbos labiausiai skurstantiems asmenims fondo projektų finansavimo sąlygų aprašo Nr. 4, patvirtinto Lietuvos Respublikos socialinės apsaugos ir darbo ministro 2018 m. rugsėjo 20 d. įsakymu Nr. A1-503 „Dėl Europos pagalbos labiausiai skurstantiems asmenims fondo projektų finansavimo sąlygų aprašo Nr. 4 patvirtinimo“, 25 ir 26 punktais:

1. Tvirtinu Paramos iš Europos pagalbos labiausiai skurstantiems asmenims fondo teikimo Šilutės rajono savivaldybės gyventojams tvarkos aprašą (pridedama).
2. P r i p a ž į s t u netekusiu galios Šilutės rajono savivaldybės administracijos direktoriaus 2016 m. vasario 25 d. įsakymą Nr. A1-222 „Dėl Paramos maisto produktais teikimo iš Europos pagalbos labiausiai skurstantiems asmenims fondo Šilutės rajono savivaldybės gyventojams tvarkos aprašo patvirtinimo“ su visais pakeitimais ir papildymais.

Administracijos direktorius Virgilijus Pozingis

Alvidas Šimelionis Živilė Targonskienė Vita Stulgienė

2019-06-13 2019-06-12 G 2019-06-12

Parengė

Justina Tamošauskaitė

2019-06-12

PATVIRTINTA

Šilutės rajono savivaldybės

administracijos direktoriaus

2019 m. birželio d. įsakymu Nr. A1-

**PARAMOS IŠ EUROPOS PAGALBOS LABIAUSIAI SKURSTANTIEMS ASMENIMS FONDO TEIKIMO ŠILUTĖS RAJONO SAVIVALDYBĖS gyventojams TVARKOS APRAŠAS**

**I SKYRIUS**

**BENDROSIOS NUOSTATOS**

1. Paramos iš Europos pagalbos labiausiai skurstantiems asmenims fondo (toliau - EPLSAF) teikimo Šilutės rajono savivaldybės gyventojams tvarkos aprašas (toliau - Aprašas) reglamentuoja paramos organizavimą ir teikimą Šilutės rajono savivaldybės gyventojams, apibrėžia paramos tikslus, tikslines grupes ir kreipimąsi dėl paramos.
2. Pagal Aprašą teikiama parama – maisto produktai ir (ar) asmens higienos prekės (toliau - Parama).
3. Paramos tikslas – sudaryti sąlygas labiausiai skurstantiems Šilutės rajono savivaldybės gyventojams gauti paramą maisto produktais ir (ar) higienos prekėmis, siekiant sumažinti skurdą ir socialinę atskirtį.
4. Paramos teikimą iš EPLSAF Šilutės rajono savivaldybės gyventojams organizuoja ir koordinuoja Lietuvos Raudonojo Kryžiaus draugijos atstovai Šilutės rajono savivaldybėje (toliau – Partneris).
5. Paramos prašymų priėmimą, gavėjų sąrašų sudarymą ir jų perdavimą Partneriui vykdo Šilutės rajono savivaldybės administracijos Socialinės paramos skyrius (toliau – Skyrius) ir Šilutės rajono savivaldybės administracijos seniūnijų (toliau – seniūnija) atsakingi darbuotojai.
6. Už Paramos dalinimą atsakingi: Šilutės miesto gyventojams – Partneris, seniūnijų gyventojams – seniūnijų atsakingi atstovai.
7. Skyrius, seniūnija bei Partneris atlieka projekto įgyvendinimo stebėseną, kuri yra vykdoma pagal pasiektus projekto stebėsenos rodiklius ir jų dalis.
8. Aprašas parengtas vadovaujantis:

8.1. Europos pagalbos labiausiai skurstantiems asmenims fondo projektų finansavimo sąlygų aprašas Nr. 4 (toliau – Sąlygų aprašas), patvirtintu Lietuvos Respublikos socialinės apsaugos ir darbo ministro 2018 m. Rugsėjo 20 d. įsakymu Nr. A1-503 „Dėl Europos pagalbos labiausiai skurstantiems asmenims fondo projektų finansavimo sąlygų aprašo Nr. 4 patvirtinimo“;

8.2. Lietuvos Respublikos socialinės apsaugos ir darbo ministro 2014 m. gegužės 16 d. įsakymu Nr. A1-268 „Dėl Europos pagalbos labiausiai skurstantiems asmenims fondo paramos gavėjų sąrašo, nepanaudotų maisto produktų (likučių) ir nepanaudotų būtinojo asmeninio vartojimo prekių (likučių perdavimo-priėmimo aktų formų patvirtinimo“ (toliau – Įsakymas dėl formų patvirtinimo);

8.3. Lietuvos Respublikos piniginės socialinės paramos nepasiturintiems gyventojams įstatymu (toliau - Įstatymas).

1. Šiame Apraše vartojamos sąvokos atitinka Įstatyme ir Sąlygų aprašo 2 punkte nurodytuose teisės aktuose apibrėžtas sąvokas.

**II. SKYRIUS**

**TIKSLINĖ GRUPĖ IR REIKALAVIMAI PARAMAI GAUTI**

1. EPLSAF tikslinė grupė – asmenys, kurių vidutinės mėnesinės pajamos neviršija 1,5 Lietuvos Respublikos Vyriausybės patvirtintų valstybės remiamų pajamų (toliau – VRP) dydžio per mėnesį.
2. Teisę į Paramą kitais atvejais, turi EPLSAF tikslinė grupė, kurios vidutinės mėnesinės pajamos vienam iš bendrai gyvenančių asmenų ar vienam gyvenančiam asmeniui yra didesnės nei 1,5 VRP dydžio, bet neviršija 2,5 VRP dydžių per mėnesį:

11.1. kai vienas iš tėvų augina vaiką (vaikus);

11.2. kai bendrai gyvenantys asmenys augina tris ar daugiau vaikų;

11.3. bendrai gyvenantys asmenys ar vienas gyvenantis asmuo augina neįgalų vaiką;

11.4. nedirbantis, darbingo amžiaus asmuo yra vienišas ir neįgalus;

11.5. pensinį amžių sukakęs asmuo yra vienišas ir nedirba;

11.6. nukentėjus nuo gaisro ar stichinės nelaimės; patekus į sunkią materialinę padėtį dėl ligos; (pateikus pažymas ar kitus dokumentus, patvirtinančius papildomas išlaidas, patirtus nuostolius ar aplinkybes);

11.7. kai vienas gyvenantis asmuo ar bendrai gyvenantys asmenys patiria socialinę riziką;

11.8. netekus maitintojo;

11.9. asmenims, nurodytiems Sąlygų aprašo 28 punkte.

1. Gyventojai, gaunantys socialinę pašalpą pagal Įstatymą, nemokamą maitinimą pagal Lietuvos Respublikos socialinės paramos mokiniams įstatymą ir atitinkantys sąlygas gauti piniginę socialinę paramą, taip pat globojami šeimose vaikai ir asmenys nuo 18 metų, kuriems paskirta globos (rūpybos) išmoka pagal Lietuvos Respublikos išmokų vaikams įstatymą, į Paramos gavėjų sąrašus įrašomi jiems pateikus Prašymą, suformuotą informacinėje sistemoje SPIS.
2. Bendrai gyvenančių asmenų ar vieno gyvenančio asmens pajamos per mėnesį apskaičiuojamos vadovaujantis Sąlygų aprašo 27 punktu.

**III SKYRIUS**

**KREIPIMASIS DĖL PARAMOS**

1. Dėl Paramos gali kreiptis asmenys, deklaravę gyvenamąją vietą arba faktiškai gyvenantys Šilutės rajono savivaldybėje, prašymus pateikdami pagal faktinę gyvenamąją vietą: Šilutės miesto gyventojai – Skyriuje, Šilutės seniūnijos kaimiškosios dalies gyventojai – Šilutės seniūnijoje,kitų seniūnijų gyventojai – seniūnijose.
2. Kreipdamasis dėl Paramos, asmuo užpildo Prašymą gauti EPLSAF paramą (toliau – Prašymas), patvirtintą Socialinės apsaugos ir darbo ministro. Prašymas suformuojamas informacinėje sistemoje SPIS. Prašyme nurodomi duomenis apie bendrai gyvenančius asmenis, jų veiklos pobūdį, gaunamas pajamas bei kitą Paramai gauti reikalingą informaciją, išskyrus atvejus, kai informacija gaunama iš valstybės ir žinybinių registrų bei valstybės informacinių sistemų.
3. Asmenys Prašymus ateinantiems metams turi teisę pradėti teikti nuo einamųjų metų gruodžio 1 dienos.
4. Einamaisiais metais Prašymai gali būti teikiami bet kuriuo metu.
5. Asmens Prašymas galioja iki vienerių kalendorinių metų (nuo n metų sausio 1 d. iki n metų gruodžio 31 d.), jeigu nepasikeitė gyventojo ir (ar) su juo kartu gyvenančių asmenų padėtis pagal Sąlygų aprašo IV skyriuje nurodytus teisės aktus.

**IV SKYRIUS**

**PARAMOS TEIKIMO ORGANIZAVIMAS**

1. Asmenis, pateikusius Prašymą dėl Paramos gavimo ir atitinkančius labiausiai skurstančių asmenų atrinkimo kriterijus, Skyriaus ar seniūnijos atsakingas darbuotojas įtraukia į Socialinės apsaugos ir darbo ministro įsakymu patvirtintą nustatytos formos Paramos gavėjų sąrašą, kuris formuojamas informacinėje sistemoje SPIS.
2. Skyriaus ar seniūnijos atsakingas darbuotojas priėmęs naujus gyventojų Prašymus sudarytą Paramos gavėjų sąrašą papildo, o pasikeitus bendrai gyvenančių asmenų (vieno gyvenančio asmens) sudėčiai, pajamoms, jį koreguoja, atnaujina ir apie pasikeitimus informuoja Partnerį.
3. Skyriaus ir seniūnijos atsakingas darbuotojas, sudaręs Paramos gavėjų sąrašą, iki Partnerio nustatytos datos pateikia informaciją apie Paramos gavėjų skaičių.
4. Šilutės miesto gyventojams Paramą dalina Partneriai. Seniūnijų gyventojams Paramą dalina seniūnijų atsakingi darbuotojai pagal Partnerio sudarytą grafiką. Paramos pristatymą į seniūnijas organizuoja partneris bendradarbiaudamas su Seniūnais.
5. Asmuo, gavęs Paramą, pasirašo Skyriaus ar seniūnijos atsakingo darbuotojo sudarytame Paramos gavėjų sąraše.
6. Šilutės rajono savivaldybės administracija gyventojus informuoja apie Paramos dalijimą.
7. Paramą gaunantys asmenys per 10 (dešimt) darbo dienų Skyriaus ar seniūnijos atsakingam darbuotojui privalo informuoti apie bendrai gyvenančių asmenų (vieno gyvenančio asmens) sudėties, pajamų pasikeitimus Paramos gavimo laikotarpiu. Skyriaus ar seniūnijos atsakingas darbuotojas privalo iš anksto įspėti būsimą Paramos gavėją apie šio reikalavimo vykdymą.
8. Asmenys, kurie 2 (du) kartus iš eilės neatsiėmė Paramos ir nenurodė objektyvių priežasčių, gali būti neįtraukiami į vėliau sudaromus Paramos gavėjų sąrašus ir dėl Paramos turi kreiptis iš naujo. Šilutės miesto gyventojus Partnerio teikimu iš Paramos gavėjų sąrašo Skyriaus vedėjo sprendimu išbraukia Skyriaus atsakingas darbuotojas, o seniūnijų gyventojus, Seniūnų sprendimu, išbraukia seniūnijos atsakingas darbuotojas.
9. Jei Parama lieka nepanaudota, ji turi būti naudojama Įsakyme dėl formų patvirtinimo nustatyta tvarka.

**V SKYRIUS**

**BAIGIAMOSIOS NUOSTATOS**

1. Asmuo, pasirašydamas užpildytą Prašymą, užtikrina pateiktos informacijos teisingumą.
2. Ginčai, kilę dėl Paramos paskirstymo ir dalijimo, sprendžiami bendradarbiaujant Partneriui, Skyriui, seniūnijų atsakingiems darbuotojams.
3. Už asmenų, besikreipiančių dėl Paramos, atitikimo labiausiai skurstančių asmenų atrinkimo kriterijams vertinimą ir teisingąParamos gavėjų sąrašų sudarymą atsako Skyriaus ir seniūnijų atsakingi darbuotojai.
4. Prašymai su pateiktais dokumentais saugomi pagal pateikimo vietą – Skyriuje bei seniūnijose.
5. Skyriaus, seniūnijų atsakingų darbuotojų ir Partnerio veiksmus dėl netinkamo Prašymų priėmimo, Paramos gavėjų sąrašų sudarymo, Paramos paskirstymo ir dalijimo, Šilutės rajono savivaldybės gyventojai gali apskųsti Šilutės rajono savivaldybės administracijos direktoriui.
6. Pasikeitus šiame Apraše nurodytiems teisės aktams, tiesiogiai taikomos naujos tų aktų nuostatos.